НЕЩО НЕВИЖДАНО! BLACK FRIDAY за книги в четвъртък и петък в центъра...
Нещо невиждано ще се случи в центъра на София този четвъртък, 22 декември, и петък, 23 декември - невероятна коледна разпродажба на книги! От 9 сутринта до 7 вечерта в двора на столичната улица "Бачо Киро" 23 (пресечка на "Дондуков", по трамвайните релси срещу Младежкия театър) някои от най-хубавите книги на годината ще се продават на безбожно ниски цени - по 1 лв. и по 3 лв., а други ще се търгуват с уникални намаления до 70 %. Инициативата е на водещото българско издателство "Милениум", а заглавията са от неговия каталог. Сред тях изпъкват абсолютни бестселъри: официалната биография на Доналд Тръмп "Искам всичко", любимият роман на Путин "Вера", историческият труд "Сталин", "Разстрелът на Христо Ботев", "Сто мита от българската история", избраните творби на Йордан Йовков, билковите рецепти на Ванга, Петър Димков, Слава Севрюкова, гадателствата на Петър Дънов, най-новият български съновник, поезията на Недялко Йорданов и Валери Петров, нашумелият трилър "Кибер престъпления", философски творби за Конфуций и Сократ, тийнейджърската сензация "Спасяването на Франческа", коледният сборник с разкази на Чехов, Толстой и Достоевски "Витлеемската звезда" и още стотици интригуващи заглавия... Само в четвъртък и петък можете да се сдобиете почти без пари с най-хубавите и смислени подаръци за Коледа. Подаръци, които остават, а не се амортизират или развалят като айфоните, таблетите, пералните, телевизорите, печките, хладилниците. Още по-изкушаващо е, че всеки, който направи покупка на две книги на цена 10 лв. или нагоре, ще получи трета книга напълно безплатно! Това е първата книжарска инициатива тип "Black Friday" у нас, подчертават търговците. Припомняме - мястото е книжен център "Милениум" на улица "Бачо Киро" 23, времето - четвъртък и петък от сутринта до вечерта.